text: Billetter ventes revet væk
  10 november 2011 kl. 14.58
  Publikum gik nærmest i ekstase, da Rasmus Seebach spillede i Sønderborg i denne sommer. Derfor ventes billetterne til en koncert i marts at blive revet væk.
  Rasmus Seebach blev den hurtigst sælgende danske kunstner nogensinde, da han i oktober udgav sit andet album, Mer' end Kærlighed. Pladen solgte på rekordtid 42.000 eksemplarer. 
  Hans koncert i Mølleparken i Sønderborg beskrives som usædvanligt veloplagt. Så det er lidt af et scoop, at Kultur i Syd har fået Rasmus Seebach til at komme til Sønderborg igen, når han drager på turne rundt i landet.  
  Koncerten holdes på Idrætshøjskolen.
  